Държавен вестник, бр. 40, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  40
2.3. Изследваното лице трябва да е от­
починало и в добро физическо и психично 
състояние, за да се осигури пълноценното 
изпълнение на задачите.
3. Стъпки на провеждане на ПФПИ.
3.1. Процедурата на първоначалното ПФПИ 
следва следните стъпки:
3.1.1. изследваното лице писмено декларира, 
че се намира в добро физическо и психично 
състояние;
3.1.2. изследваното лице вписва основна 
биографична информация в Карта за начално 
изследване;
3.1.3. администрация на тестовете по 
таблица 1 в последователността, описана в 
таблицата, с изключение на RISIKO – Тест за 
оценка на склонността към поемане на риск, 
който се администрира след администрирането 
на тест SWITCH за оценка на способността 
за превключване между задачи;
3.1.4. провеждане на психологична беседа.
3.2. Процедурата на провеждане на първо­
начално, периодично, контролно и повторно 
ПФПИ е идентична, с изключение на набора 
от тестове, които се използват за различните 
видове ПФПИ. Редът, в който се провеждат 
тестовете и беседата, не може да бъде про­
менян.
4. Обработка на резултатите.
4.1. Преобразуване на суровите резултати 
в стандартни оценки.
4.1.1. Преобразуване на оценките от тесто­
вете Селектор Про и Integrity Check не е необ­
ходимо, тъй като резултатите се предоставят 
във вид на стандартни оценки от системата 
STEN (Standard Ten) – 10-степенна скала със 
средна 5,5 и стандартно отклонение 2.
4.1.2. Резултатите от тестовете ART, RT, 
DAKT, SIGNAL, VISGED, SWITCH, RISIKO 
и BACO се предоставят от системата във вид 
на сурови оценки (например брой верни от­
говори, брой грешки, брой пропуски, време 
за изпълнение). Тези оценки се преобразуват 
в стандартни Z оценки със средна 0 и стан­
дартно отклонение 1 по формулата:
, където:
 e индивидуалното отклонение от 0;
 – индивидуалният резултат на лицето 
по даден тест;
 – емпирично установената средна стой­
ност на нормативната извадка;
σ – емпирично установеното стандартно 
отклонение на нормативната извадка.
4.1.3. Резултатите от всички тестове във 
вид на стенове или Z оценки се нанасят във 
форма „Резултати от психофизиологичното 
изследване“. Формата съдържа името на 
изследваното лице, длъжността, за която 
кандидатства, датата на провеждане на из­
следването и таблици за резултатите от всеки 
тест. Психологът, обработил резултатите, се 
подписва.
4.2. Изготвяне на оценъчни графики.
4.2.1. В оценъчните графики се нанасят 
получените стандартни оценки за всеки 
показател. Границите на нормата по всеки 
показател са предварително очертани.
4.2.2. На емпирична основа са разработе­
ни различни норми за две групи длъжности, 
подлежащи на ПФПИ. 
4.2.2.1. В група 1 попадат служители от 
висш ръководен персонал, ръководен персонал 
и оперативен персонал, зает с осъществява­
нето на дейности, свързани с осигуряването 
и контрола на ядрената безопасност и радиа­
ционната защита.
4.2.2.2. В група 2 попадат кандидати за 
назначаване на операторски длъжности и 
служители на операторски длъжности и 
длъжности, в чиито функции влизат дейности, 
свързани с влияние върху ядрената безопасност 
и радиационната защита.
4.2.3. Разработени са две оценъчни графики 
за представяне на резултатите по две групи 
професионално значими качества – „Способ­
ности“ и „Личностни особености“. 
4.2.3.1. Оценъчна графика „Способности“ 
визуализира в индивидуален профил резулта­
тите от показателите от тестовете за оценка 
на професионално значимите качества:
А. Интелигентност, мислене и вземане на 
решения;
Б. Психофизиологични качества;
В. Способност за поддържане на устойчиво 
изпълнение в стресови ситуации.
4.2.3.1.1. Графиката представлява списък 
от 16 психофизиологични и психологични 
показателя, до който е разположена обща за 
всички тях стандартна Z скала със средна 0 
и стандартно отклонение 1. 
4.2.3.1.2. Оценъчна графика „Способности“ 
се подбира в зависимост от длъжността, за 
която изследваното лице кандидатства или 
която заема. Резултатите от изследването на 
кандидати и служители от група 1 се нана­
сят в Оценъчна графика „Способности“ по 
образец (графика 1) за психофизиологичен и 
психологичен подбор на кандидати за работа и 
служители от група 1. Резултатите от изслед­
ването на кандидати и служители от група 2 
се нанасят в Оценъчна графика „Способности“ 
по образец (графика 2) за психофизиологичен 
и психологичен подбор на кандидати за работа 
и служители от група 2.